Vispārējās tiesas 2024. gada 6. marta spriedums – Lidl Stiftung/EUIPO – MHCS (Oranžas krāsas tonis)
(Lieta T-652/22) 1
(Eiropas Savienības preču zīme – Spēkā neesamības atzīšanas process – Eiropas Savienības preču zīme, ko veido oranžas krāsas tonis – Absolūts spēkā neesamības pamats – Pietiekami skaidrs un precīzs grafisks attēlojums – Regulas (EK) Nr. 40/94 4. pants un 7. panta 1. punkta a) apakšpunkts (tagad Regulas (ES) 2017/1001 4. pants un 7. panta 1. punkta a) apakšpunkts) – Izmantošanas rezultātā iegūta atšķirtspēja – Regulas Nr. 40/94 7. panta 1. punkta b) apakšpunkts un 3. punkts (tagad Regulas 2017/1001 7. panta 1. punkta b) apakšpunkts un 3. punkts))
Tiesvedības valoda – angļu
Lietas dalībnieki
Prasītāja: Lidl Stiftung & Co. KG (Nekarsulma, Vācija) (pārstāvji – M. Kefferpütz, K. Wagner un A. Wrage, advokāti)
Atbildētājs: Eiropas Savienības Intelektuālā īpašuma birojs (pārstāvis: T. Klee)
Otra procesa EUIPO Apelācijas padomē dalībniece, persona, kas iestājusies lietā Vispārējā tiesā: MHCS (Epernē, Francija) (pārstāvji – O. Vrins, B. Raus un N. Clarembeaux, advokāti)
Priekšmets
Ar prasību, kas ir pamatota ar LESD 263. pantu, prasītāja lūdz atcelt Eiropas Savienības Intelektuālā īpašuma biroja (EUIPO) Apelācijas ceturtās padomes 2022. gada 16. augusta lēmumu lietā R 118/2022-4.
Rezolutīvā daļa
Atcelt Eiropas Savienības Intelektuālā īpašuma biroja (EUIPO) Apelācijas ceturtās padomes 2022. gada 16. augusta lēmumu lietā R 118/2022-4.
Pārējā daļā prasību noraidīt.
EUIPO sedz savus, kā arī atlīdzina Lidl Stiftung & Co. KG tiesāšanās izdevumus, tostarp izdevumus, kas radušies procesā Apelācijas padomē.
MHCS sedz savus tiesāšanās izdevumus pati.
____________
1     OV C 472, 12.12.2022.